У адным з прасторных пакояў жывуць тры мужчыны. Там чыста, утульна і прасторна. Ёсць тэлевізар. Па ўсім было бачна, што мужчыны любяць чытаць, бо ў пакоі нямала кніг. Адзін з іх ахвотна расказаў мне пра сябе. Родам ён са Слабодкі. Афіцыйна ў другім шлюбе. Ад першага мае двух сыноў, а з другой жонкай агульных дзяцей няма. Але разам пражыта больш за 30 гадоў. І сёння жанчына жыве адна, як каралева, у райцэнтры ў добраўпарадкаванай кватэры, лішнюю плошчу здае кватарантам, а мужу нічога не застаецца, як праводзіць па паўгода ў Барунах, бо разам жыць гэтым двум ужо немаладым людзям стала проста немагчыма.